open-index/open-wikipedia-markdown huggingface dataset:
NGC 3239

**NGC 3239** היא גלקסיה לא-סדורה בקבוצת הכוכבים אריה, הנמצאת במרחק של כ-31.7 מיליון שנות אור ממערכת השמש ושייכת ככל הנראה לקבוצת אריה I.

## היסטוריה
לגלקסיה בהירות מדרגה 11.37 והיא התגלתה ב-21 במרץ 1784 על ידי האסטרונום ויליאם הרשל, וקיבלה את הציון **IV.10** בקטלוג הערפיליות שפרסם בשנת 1786, כשהיא מתוארת ככוכב שלידו ערפילית עמומה מאוד שנמשכת לכיוון צפון-מזרח. בנו, ג'ון הרשל, צפה בה גם כן מספר פעמים ורשם אותה כערפילית מספר **710** בקטלוג הערפיליות שפרסם בשנת 1833, בו הוא תיאר אותה ככוכב מדרגה 9 שנמצא בתוך ערפילית עמומה מאוד, אך לא במרכזה. הוא הכניס אותה לקטלוג הכללי של ערפיליות וצבירי כוכבים תחת הציון **GC 2099** ובשנת 1888 ג'ון דרייר הכניס אותה לקטלוג הכללי החדש תחת הציון NGC 3239, כשהיא מתוארת כעמומה מאוד ועם כוכב סמוך למרכזה.

## תצפית
הגלקסיה נמצאת כמעט 3 מעלות מדרום-דרום-מזרח לכוכב אלג'יבה וכ-6.5 מעלות מצפון-מזרח לכוכב הבהיר רגולוס. כ-7 מעלות מדרום-מזרח לה נמצאות שלוש הגלקסיות M105, NGC 3384 ו-NGC 3389, כאשר שתי הראשונות הן במרכז תת-קבוצת M96, שמהווה את חלקה המערבי של קבוצת אריה I. בשל המרחק הגדול יחסית, שייכותה לקבוצת אריה I אינה ודאית, אך בשל המרחק וההסחה לאדום הדומים לאלו של שאר גלקסיות הקבוצה, מקובל לכלול אותה בקבוצה. הכוכב הבהיר יחסית שנראה סמוך למרכזה ושתואר כבר על ידי ויליאם הרשל, אינו חלק מהגלקסיה אלא שייך לשביל החלב ורק במקרה הוא נמצא על קו הראייה אל מרכז הגלקסיה.

## תכונות
גודלה הזוויתי של NGC 3239 הוא כ-5 דקות קשת, שממרחקה שקול לקוטר של כ-46,000 שנות אור, פחות מחצי קוטרו של שביל החלב. מסתה מוערכת בכ- מסות שמש, כ-2% ממסת שביל החלב, והיא מכילה כמות גדולה יחסית של גז מימן, כ- מסות שמש, שמהוות למעלה מ-10% ממסת הגלקסיה. בדומה לגלקסיות לא סדורות, מתרחשת בה יצירה של כוכבים חדשים ויש בה אוכלוסייה צעירה של כוכבים מסיביים וחמים בתוך עשרות אזורי H II. מבנה הגלקסיה הוא מאוד לא סדור וניתן להבחין בה בשרידים של דיסקה, אזורי H I ואזורי H II מפוזרים במקומות שונים ועם מהירויות שונות, באוכלוסיות כוכבים זקנות לצד צעירות וכן בשבלים של חומר שנפלטים ממנה למרות שאין בקרבתה גלקסיות אחרות שיכולות לגרום ליצירתם. סיבות אלה מעלות את ההשערה שהגלקסיה היא תוצר של התמזגות של מספר גלקסיות קטנות יותר לגלקסיה גדולה אחת. בינואר 2012 נצפתה בגלקסיה סופרנובה מסוג II שהגיעה בשיאה לדרגת בהירות 14.6 וקיבלה את הציון SN 2012A. הכוכב שיצר את הסופרנובה היה ככל הנראה על-ענק עם מסה של כ-15 מסות שמש וכתוצאה מהפיצוץ הועפו שכבותיו החיצוניות במהירות שהגיעה לכ-3,000 קילומטר בשנייה או כאחוז ממהירות האור.

## קישורים חיצוניים

* 

## הערות שוליים

קטגוריה:גלקסיות לא-סדורות
קטגוריה:קבוצת הכוכבים אריה
קטגוריה:קבוצת אריה I
סוסליק

ממוזער|''Spermophilus suslicus''
**סוסליק** (שם מדעי: *Spermophilus*) הוא סוג של מכרסם ממשפחת הסנאיים.

סוג זה מונה יצורים קטנים החיים על הקרקע וקרובים אל המרמיטה והנובחנית. הם מתחפרים במחילות באדמה, וחיים באזורים פתוחים של ערבות עשב, טונדרה ואף מדבריות ברחבי אירופה, צפון אסיה ואמריקה הצפונית.

עד לשנת 2007 שייכו לסוג זה מינים רבים המכונים "סנאי קרקע", אך בדיקה פילוגנטית הפרידה רבים מהמינים המקוריים אל הסוגים הבאים: סנאי האנטילופה (*Ammospermophilus*), סנאי קרקע טרופי (*Notocitellus*), סנאי ערבה (*Urocitellus*), מרמיטה (*Marmota*), סנאי קליפורני (*Otospermophilus*), סנאי קרקע זהוב (*Callospermophilus*), סנאי מנומר (*Ictidomys*), סנאי פרנקלין (*Poliocitellus franklinii*), נובחנית (*Cynomys*) וסוסליק מדברי (*Xerospermophilus*).

## מינים
* סוּסְלִיק מָצוּי (*Spermophilus citellus*)
* *Spermophilus alashanicus*
* *Spermophilus dauricus*
* *Spermophilus erythrogenys*
* *Spermophilus fulvus*
* *Spermophilus major*
* *Spermophilus pygmaeus*
* *Spermophilus relictus*
* *Spermophilus suslicus*
* *Spermophilus taurensis*
* *Spermophilus xanthoprymnus*
* סנאי קרקע ארקטי (*Spermophilus parryii*)
* *Spermophilus pallidicauda*
* *Spermophilus ralli*
* *Spermophilus brevicauda*

## קישורים חיצוניים

* 

קטגוריה:בעלי חיים שתוארו ב-1825
קטגוריה:טקסונים שתוארו בידי פרדריק קיוויה
קטגוריה:סנאיי קרקע
גומיגם (שיר)

**גוּמיגַם** הוא שיר שנכתב, הולחן ובוצע על ידי הצמד הישראלי סטטיק ובן אל תבורי ויצא לאור ב-5 באוגוסט 2018.

## רקע
השיר יצא לאור באוגוסט 2018, כסינגל העשירי של הצמד. את השיר הוציאו סטטיק ובן-אל תבורי כשלושה חודשים לאחר שהוציאו את השיר "קאוואי". שם השיר הוא גומיגם כשם השלגון גומיגם.

## קליפ
העיצוב של הקליפ נוגע יותר בעולם המים.הקליפ צולם ב-5 סטים שונים, במשך 21 שעות. על הקליפ עבדו עשרות פַסָלים, אנשי ארט ואביזרים. נכון לספטמבר 2025 לשיר יש למעלה מ-30 מיליון צפיות ביוטיוב.

## מיקומי שיא

## הערות שוליים

קטגוריה:שירי סטטיק ובן-אל תבורי
קטגוריה:שירים בעברית
קטגוריה:שירים שנכתבו על ידי סטטיק
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:שירים על מזון ושתייה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת Mobile1 Music
The Residents

**The Residents** (בתעתוק לעברית: **הרזידנטס**, בתרגום חופשי: **התושבים**) היא להקת אוונגרד וקולקטיב אמנותי מארצות הברית, הפועלת משנת 1969 עד היום, ומוציאה לאור אלבומים מוזיקליים וסרטוני מולטימדיה המתלווים אליהם. הלהקה ידועה בסודיות חבריה (המופיעים תמיד כאשר הם חובשים מסיכות ותלבושות, במקור מסיכות בצורת גלגלי עיניים גדולים, ולובשים חליפות טוקסידו), ובהופעות החיות הסגנוניות שלה.

לא ידועים פרטים רבים על הרזידנטס, אך חברי הלהקה פועלים מבאטון רוז', לואיזיאנה. ב-1969 החליטו להגר לסן פרנסיסקו, אך לאחר שהמשאית שלהם התקלקלה ונתקעה באמצע הדרך החליטו להישאר בלואיזיאנה שבדרום ארצות הברית.

הלהקה התחילה לשתף פעולה עם המוזיקאים פיליפ לית'מן (שהיה גיטריסט בריטי וכינה את עצמו סנייקפינגר), והמלחין הגרמני נ' סנאדה (עד היום לא ידוע מה זהותו האמיתית, אך משערים שהוא אינו אדם אמיתי אלא שם מומצא למוזיקאי האוונגרד קפטן ביפהארט).

אלבומי הלהקה נחלקים לשני סוגים: חלקם הם פרודיה ושכתוב של שירים מפורסמים, וחלקם הם אלבומי קונספט מסובכים. הלהקה ידועה בסגנון הנסיוני שלה, ובווידאו קליפים הסוריאליסטיים והמוזרים שלה.

במאי 2014 הופיעה הלהקה בישראל, בבמועדון בארבי בתל אביב.

בשנת 2018 פורסם רשמית כי המפיק והמלחין העיקרי של הלהקה היה הארדי פוקס, שנמנה עם מייסדיה, ועזב אותה ב-2015. החשיפה ארעה לאחר מותו של פוקס (1945–2018).

## קישורים חיצוניים

* 

* 

## הערות שוליים

קטגוריה:להקות אמריקאיות
קטגוריה:מוזיקאים במסכות
קטגוריה:להקות עם זהות בדויה
בית הקברות מירוגוי

**בית הקברות מִירוֹגוֹי** (בקרואטית: **Mirogoj Groblje**) הוא בית הקברות המרכזי של זאגרב בירת קרואטיה ומשרת את אוכלוסיית כל בני הדתות שבעיר.

## היסטוריה
ב-1872 רכשה הרשות המקומית זאגרב חלקת אדמה אשר הייתה בבעלותו של ליודביט גאי לצורך הקמת בית עלמין עירוני מרכזי. האדריכל הרמן בולה (בגרמנית: Hermann Bollé) תכנן את המבנה והמבואה המרכזיים וב-6 בנובמבר 1876 נחנך בית העלמין. ביצוע הארקדות והקמת הכנסייה החלו ב-1879 אך בשל בעיות מימון הושלמו רק ב-1929. בית העלמין הוא בבעלות עירונית ועל כן הוקצו חלקות קבורה לבני כל הדתות.

### החלקה היהודית

ממוזער|אנדרטה לזכר ניצולי שואה בבית הקברות מירוגוי
ב-1878 נחנכה החלקה היהודית בבית העלמין ומשנה זו הובאו לקבורה בבית העלמין הנפטרים מקרב יהודי זאגרב. בחלקה היהודית מצויים 10 גושי קבורה לבני הקהילה האשכנזים-נאולוגים, 2 גושים לבני הקהילה הספרדית וגוש אחד לבני הקהילה האורתודוקסית. נכון ל-2009 אותרו בבית העלמין כ-1,500 מצבות, אף על פי שטרום מלחמת העולם השנייה היו 4,000–5,000 מצבות. בחלקה קיימת אנדרטה לזכר הנספים בשואה.

## קישורים חיצוניים

* 

## הערות שוליים

*
קטגוריה:זאגרב
מירוגוי
מירוגוי
קטגוריה:זאגרב: מבנים
דיוניסוס ואפולו: מסות על האומנות

**דיוניסוס ואפולו: מסות על האומנות** הוא ספר המאגד מאמרים מוקדמים שנכתבו על ידי הפילוסוף הגרמני פרידריך ניטשה. הספר כולל את המאמרים:
* ראיית העולם הדיוניסית (1870)
* על אמת ושקר במובן החוץ-מוסרי (1873)
* התחרות ההומרית (1872)
* על הפתוס של האמת (1872)

הספר יצא בעברית בשנת 1990 בתרגומו של יעקב גולומב שהוסיף לו הקדמה, בהוצאת הקיבוץ המאוחד.

קטגוריה:אפולו
קטגוריה:דיוניסוס
יחסי אוסטרליה–מצרים

**יחסי אוסטרליה–מצרים** הם יחסי החוץ שבין **[[אוסטרליה|הקהילייה של אוסטרליה]]** לבין **[[מצרים|רפובליקת מצרים הערבית]]**. בין המדינות שוררים יחסים חמים מאז 1950 הנובעים מכבוד הדדי בין שני העמים. למצרים ולאוסטרלים קשרים צבאיים-היסטוריים, במהלך שתי מלחמות העולם, חיילים אוסטרלים רבים התייצבו ברחבי מצרים. יחד עם הקשרים ההיסטוריים, המדינות מקיימות קשרי מסחר צנועים אך משמעותיים, לשתיהן אינטרס משותף בסוגיות האסטרטגיות ושמירת השלום באזור חצי האי סיני. יתר על כך, במשך שנים רבות, קהיר הבירה שימשה כקשר האווירי העיקרי בין אוסטרליה ומדינות אירופה, פרט ללונדון.

## ייצוג
* אוסטרליה מיוצגת במצרים על ידי שגרירותה בקהיר.
* מצרים מיוצגת באוסטרליה על ידי קונסוליות כלליות במלבורן וסידני, בנוסף לשגרירותה בקנברה.

## יחסים כלכליים
בשנת 2016, מצרים הייתה שותפת הסחר הגדולה ביותר באוסטרליה. היקף הסחר בין המדינות הסתכם ב-582 מיליון דולר אמריקאי, מתוכם 533 מיליון דולר ייצוא מאוסטרליה ו-49 מיליון דולר ייצוא ממצרים. באותה השנה, אוסטרליה ייצאה למצרים בעיקר תוצרות חקלאיות - ירקות, צמר וחיטה. לעומתה, מצרים ייצאה לאוסטרליה בעיקר פירות ואגוזים, כיסויי רצפה וחומרי בנייה. החברות האוסטרליות במצרים פועלים בעיקר במגזר המינרלים (זהב).

## קישורים חיצוניים

* יחסי אוסטרליה-מצרים, משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
ג'וש או'קונור

**ג'ושוע מתיאס "ג'וש" או'קונור** (באנגלית: **Joshua Mathias "Josh" O'Connor**; נולד ב-20 במאי 1990) הוא שחקן אנגלי זוכה פרס גלובוס הזהב ופרס אמי לבידור בפריים טיים.

## ביוגרפיה
או'קונור נולד בצ'לטנהאם שממלכה המאוחדת. הוא נכדו של הפסל הבריטי , וצאצא לשושלת Bunting Tea. הוא למד בבית הספר למשחק של תיאטרון בריסטול אולד ויק וסיים את לימודיו ב-2011.

## קריירה
ב-2012 הופיע או'קונור בפרק בסדרה המשטרתית "לואיס". ב-2015 גילם את ריץ' בסרט הביוגרפי "The Program" בבימויו של סטיבן פרירס. בשנה שלאחר מכן שיחק בתפקיד דונהי בסרט "פלורנס פוסטר ג'נקינס" בכיכובם של מריל סטריפ ויו גרנט.

ב-2016 החל או'קונור להופיע בתפקיד לורנס "לארי" דארל בסדרת הדרמה קומית של ITV "משפחת דארל".

ב-2017 כיכב בתפקיד ג'וני סקסבי בסרט הדרמה הבריטי "ארץ אלוהים" שביים פרנסיס לי. הקרנת הבכורה של הסרט התקיימה בפסטיבל הסרטים סאנדנס ב-23 בינואר 2017. על הופעתו בסרט זכה או'קונור בפרס הקולנוע הבריטי העצמאי לשחקן הטוב ביותר.

בתיאטרון הופיע או'קונור עם הלהקה השייקספירית המלכותית במחזה "The Shoemaker's Holiday" וב-"אופנהיימר", במחזה "ורסאי" בתיאטרון דונמר ורהאוס, ובמחזה "Farragut North" בתיאטרון סאות'ארק פלייהאוס.

ביולי 2018 לוהק או'קונור לעונה השלישית של סדרת הדרמה "הכתר" של נטפליקס לתפקיד הנסיך צ'ארלס. על משחקו בסדרה זכה או'קונור בפרס גלובוס הזהב לשחקן הטוב ביותר בסדרת דרמה, בטקס שהתקיים ב-28 בפברואר 2021.

## חיים אישיים
או'קונור נמצא בזוגיות עם מרגו האוור-קינג, מנהלת חשבונות במקצועה ובתו של המסעדן הנודע ג'רמי קינג ואחותו של השחקן ג'ונה האוור-קינג.

### עמדות והתבטאויות
או'קונור תומך במפלגת הלייבור ומתאר עצמו כ"שמאל ליברלי" ו"רפובליקני".

בספטמבר 2025 או'קונור היה בין יותר מ-1,200 אנשי תעשיית הקולנוע והטלוויזיה שחתמו על עצומה בה הם מתחייבים שלא לעבוד עם מוסדות וחברות קולנוע ישראליות שלטענתם "מעורבות בפשעי מלחמה, ג'נוסייד ואפרטהייד נגד העם הפלסטיני". את העצומה יזם הארגון Film Workers for Palestine שטען כי רוב מוסדות וחברות הקולנוע בישראל מעולם לא תמכו בזכויות המלאות של הפלסטינים. בעצומה נכתב כי מאחר שממשלות רבות בעולם "מאפשרות את הטבח בעזה", על אנשי הקולנוע לפעול כדי לא להיות שותפים לו.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי בית הספר למשחק בריסטול אולד ויק
קטגוריה:זוכי אמי בפריים טיים: שחקן ראשי בדרמה
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:זוכי פרס גילדת שחקני המסך - שחקנים
קטגוריה:אנגלים שנולדו ב-1990
לראות אותך מאושר

"**לראות אותך מאושר**" הוא סינגל שהוקלט על ידי הזמרת הישראלית מאיה בוסקילה. השיר יצא לאור ב-23 בפברואר 2014, על ידי חברות התקליטים א.מ מוזיקה בע"מ ואבי גואטה הפקות בע"מ, כסינגל שהיה צריך להיכלל באלבום חדש, אך לבסוף הופץ כסינגל שלא מתוך אלבום.

השיר הגיע למקום ה-18 במצעד של רשת ג', התשיעי ברדיו אמצע הדרך, והשני במדיה פורסט.

## רקע וכתיבה
השיר נכתב, הולחן והופק על ידי הנרי. השיר הוא שיר בסגנון הפופ המשלב בתוכו גם את סגנון הדאנס. על הווידאו קליפ הרשמי שפורסם עבור השיר נאמר כי בינו לבין הווידאו קליפ של "Drunk in Love" של ביונסה וג'יי זי, יש דמיון רב.

יוסי חרסונסקי סקר את השיר בחיוב והעניק לו ציון של שלושה וחצי כוכבי זהב מתוך חמישה בסך הכל.

## וידאו קליפ
הוידאו קליפ הרשמי של השיר בוים על ידי הנרי שכתב, הלחין והפיק אותו, ופורסם ב-3 במרץ 2014. בקליפ ניתן לראות את בוסקילה, על גבי חוף ים ביחד עם בן זוגה. לאורכו ניתן לראות את השניים כשהם נמצאים בבית קפה.

בנוסף לכך, העלתה בוסקילה לפני צאת הקליפ את האודיו של השיר.

## מיקומי שיא

## קישורים חיצוניים

## הערות שוליים

קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהופקו על ידי הנרי
קטגוריה:שירים על אושר
קטגוריה:שירים על תל אביב-יפו
מלוא לוגמיו

**כמלוא לוגמיו** (לעיתים 'מלוא לוגמיו') הוא אחד משיעורי תורה, המשמש בהלכה לצורך שיעור שתיית משקים, כגון השותה ביום כיפור אינו מתחייב כרת אלא אם שתה לכל הפחות 'כמלוא לוגמיו', פחות מכאן אף שהוא אסור מדין חצי שיעור אינו ענוש כרת. כמו כן על מנת שתצטרף השתייה לשיעור 'מלוא לוגמיו' יש לשתות שיעור זה בתוך 'כדי אכילת פרס', בפחות מכך אינו מתחייב.

שיעור זה נידון לכל אדם לפי גודלו, באדם בינוני שיעור 'מלוא לוגמיו' הוא 'רוב רביעית'.

## מקור
שיעור זה נזכר כבר במשנה לעניין חיוב כרת את השותה ביום כיפור:

שיעור זה לא נזכר בתורה, אך הוא נאמר 'הלכה למשה מסיני' כשאר השיעורים כגון 'כביצה' 'כזית' ועוד.
בנוסף לכך נזכר שיעור מלוא לוגמיו בתלמוד לעניין כמות השתייה שיש לשתות מיין הקידוש.

## הגדרה
בתלמוד במסכת יומא נאמר בשמו של שמואל שאין כוונת המשנה למלוא לוגמיו ממש - שפיו מלא משקים בשתי לחייו, אלא יש לגרוס במשנה **'כ**מלוא לוגמיו' - שפירשו שיראה כאילו פיו מלא משקים, על ידי מילוי משקה בלחי אחת בלבד. שיעור 'מלוא לוגמיו' הוא כמות הנוזלים שאדם יכול להחזיק בתוך פיו במילוי לחי אחת בלבד.

עוד נאמר בתלמוד שבניגוד לשאר השיעורים - כגון איסור אכילה ששיעורו ב'ככותבת', שהוא שיעור קבוע לכל בני האדם הן גדולים והן קטנים - שיעור 'מלוא לוגמיו' יש לשער לכל אדם לפי גודלו, ולכך עוג מלך הבשן שהיה גדול ביותר, לא יתחייב על שתייה ביום כיפור עד שישתה 'כמלוא לוגמיו' שלו.

## שיעור
לדעת התוספות שיעור 'מלא לוגמיו' לאדם בינוני, הוא יותר מרביעית, ושיעור 'כמלוא לוגמיו', שהוא רק שיראה כאילו הוא מלוא לוגמיו, הוא פחות מרביעית. והוסיפו שהשיעור באדם בנוני הוא רוב רביעית.

שיעור רוב רביעית - שהוא כאמור השיעור של 'מלוא לוגמיו' באדם בינוני - במידות הנוהגות כיום, תלוי במחלוקת הפוסקים מהו שיעור רביעית:

לדעת הרב חיים נאה שיעור הרביעית הוא 86.4 מ"ל. לפי זה שיעור מלוא לוגמיו בינוני הוא 45 מ"ל.

לדעת החזון איש שיעור רביעית הוא 149.3 מ"ל. ולפי זה שיעור מלוא לוגמיו בינוני הוא 75 מ"ל.

במשנה ברורה כתב שערך בעצמו בדיקה על מנת לבדוק את השיעור של 'מלוא לוגמיו':

נמצא שלפי מדידתו ש'כמלא לוגמיו' הוא ביצה אחת שהיא כ-50 סמ"ק. והקשה שם על דעת החזון איש שלפי שיטתו השיעור גדול הרבה יותר. החזון איש בספרו כתב על קושיה זו, שאין לסמוך על מדידה שלנו, שהרי גם אחרי שמילא את פיו מים, יכול להכניס עוד בפיו.

## קידוש

כאמור בתלמוד נזכר שיעור 'מלוא לוגמיו' אף לעניין כמות היין שיש לשתות מכוס של קידוש:

אמנם דין זה נאמר דווקא לגבי כמות השתייה אותה יש לשתות לאחר הקידוש, אך הכוס עצמה צריך שיהיה בה לפחות שיעור רביעית. כמו כן כתבו באחרונים שלכתחילה מהדרים לשתות את כל היין שבכוס, גם כאשר הכוס גדולה ומכילה הרבה יותר מ'רביעית'.

לדעת רוב האחרונים שיעור זה תקף לגבי כל חיובי השתייה שישנם, ששיעורם הוא כמלא לוגמיו. אולם לדעת הערוך השולחן דין זה נאמר דווקא לגבי כוס של קידוש אך בשאר כוסות של ברכה די בטעימה כלשהו.

## ברכה אחרונה

השולחן ערוך פסק, שמאחר שהראשונים נחלקו האם שיעור החיוב בברכה אחרונה במשקים הוא כזית או רביעית, אף שיוצא ידי חובת שתיית כוס של ברכה ב'מלוא לוגמיו', לכתחילה יש לשתות פחות מכזית או יותר מרביעית, כדי להסתלק מן הספק. דעת הט"ז היא ששתיית מלוא לוגמיו, היא השיעור המחייב ברכה אחרונה.

## יום כיפור

שיעור השתייה האסורה להתחייב כרת הוא כמלוא לוגמיו. על פחות משיעורים אלו אין עונש כרת, אך עדיין אסור מהתורה לאכול ולשתות אפילו מעט.

## הערות שוליים

קטגוריה:יחידות מידה קדומות
קטגוריה:שיעורי חז"ל
7 הסלילים של יונה וולך

**7 הסלילים של יונה וולך** הוא סרט ביוגרפי ישראלי משנת 2012, בבימויו של יאיר קדר. הסרט משרטט דיוקן של המשוררת יונה וולך, בהתבסס על מספר ראיונות שערכה עם הילית ישורון. בכורת הסרט נערכה בפסטיבל הקולנוע ירושלים של שנת 2012. הסרט זכה בפרס הסרט הטוב ביותר ובפרס עיצוב פסקול בתחרות פרסי הקולנוע הדוקומנטרי 2012. זהו הסרט השני במסגרת פרויקט הָעִבְרִים.

## תוכן הסרט
יותר מ-25 שנים אחר מותה של יונה וולך, המשוררת שהפכה לסוג של אגדה בקאנון הישראלי, מתגלות הקלטות של ראיונות שהעניקה וולך לעורכת הילית ישורון בשנת 1984, כששכבה וולך על מיטת חוליה. קולה של וולך, כפי שהוקלט בשבעת הסלילים, מהווה את הבסיס לסרט, בצירוף ראיונות עם דמויות אחרות מחייה, יחד עם קטעי ארכיון ואנימציה של שיריה. בראיונות, וולך מספרת לישורון על תהליכי הכתיבה, יחסה לאלוהים, סיפורים על התנסויות שונות, ועל משיכתה לשיגעון, לסקס, ולסמים. התוצאה היא ספק אוטוביוגרפיה תיעודית, ספק ביוגרפיה.

## קישורים חיצוניים

* 
* 
* עמיחי חסון, יונה הנביאה: 30 שנה אחרי מותה, המשוררת יונה וולך חיה מתמיד, באתר בית אבי חי, 28 בדצמבר 2014

## הערות שוליים

קטגוריה:סרטים ישראליים עצמאיים
קטגוריה:סרטי 2012
קטגוריה:יונה וולך
קטגוריה:סרטים תיעודיים ישראליים
קטגוריה:סרטים בעברית
קטגוריה:סרטים ישראליים משנת 2012
קטגוריה:סרטי יאיר קדר
ישראל באירוויזיון 2014

**[[ישראל]] השתתפה ב[[אירוויזיון 2014]]** עם השיר Same Heart בביצוע של מיי פיינגולד בעיר קופנהגן, בירת דנמרק.

## לפני האירוויזיון

### רקע
רשות השידור אישרה את השתתפותה של ישראל בתחרות האירוויזיון לשנת 2014 ב-10 באוקטובר 2013.

ב-4 בדצמבר 2013 הודיעה רשות השידור כי תבצע בחירה פנימית לבחירת האמן שייצג את ישראל באירוויזיון ויקיים קדם-אירוויזיון לבחירת השיר לאמן.

ועדה מיוחדת, המורכבת מאנשי מקצוע בתחום המוזיקה, בחרה את האמן הישראלי, וקדם אירוויזיון שהציג שלושה שירים של האמן הנבחר ומתוכו נבחר השיר.

### בחירת המבצע
ב-11 בינואר 2014 הודיעה רשות השידור כי מיי פיינגולד נבחרה כנציגת ישראל לתחרות הזמר של האירוויזיון לשנת 2014. ועדת הבחירה בחרה ב-16 אמנים, בהם מאיה בוסקילה ואלה דורון שנחשבו פייבוריטים לפני בחירת פיינגולד. חברי הוועדה היו ברכה אופיר (שופטת בדימוס), יצחק זוננשיין (ראש משלחת האירוויזיון הישראלית), אודי בצלאל (משלחת), משה מורד (במאי), טלי כץ (עורכת ערוץ 1), טל ארגמן, ליאון קיכלר (סגן נשיא לשעבר של מועדון חובבי האירוויזיון הרשמי בישראל), לירון בן שמעון (מוזיקאי ומפיק) ועופר שפריר (במאי).

### בחירת השיר
**[[קדם-אירוויזיון]] [[2014]]** הוא תחרות שירים שנועדה לבחור את השיר שייצג את ישראל בתחרות האירוויזיון 2014.

השיר שמיי פיינגולד שרה באירוויזיון בקופנהגן נבחר בקדם-אירוויזיון 2014. רשות השידור ביקשה מהציבור להגיש שירים לאחר שהכריזה על פיינגולד כאמנית שנבחרה לייצג את ישראל באירוויזיון 2014. המועד האחרון להגשת השירים היה ב-28 בינואר 2014. 78 שירים הוגשו על ידי הציבור, והם הוערכו לאחר מכן על ידי ועדה, אשר צמצמה את הרשימה לעשרה שירים. לשלב הסופי נבחרו שני שירים מתוך השירים שהוגשו על ידי הציבור ושיר אחד שהוגש על ידי פיינגולד עצמה לתחרות. פיינגלד צילמה קטעי וידאו לשלושת השירים והם הוצגו לבחירת הקהל ב-27 בפברואר 2014. לאחר הצגת השירים, החלה ההצבעה לשלושת השירים. השיר הזוכה "Same Heart" נבחר רק על ידי הצבעות במסרונים מהציבור והשיר הזוכה הוכרז במהלך שידור מיוחד בטלוויזיה ב-5 במרץ 2014.

#### חריגה מהתקנון
לאחר שפורסמו שלושת השירים לקדם אירוויזיון, נטען שהשיר Same Heart אינו עומד בתקנון של רשות השידור, האומר שהשיר צריך להכיל יחס של 50% מילים בעברית ובאנגלית. הטענה הייתה שהשיר, כפי שהוצג בקליפ, מכיל 80.5% מילים באנגלית ורק 19.5% מילים בעברית.

## באירוויזיון

### חצי גמר
ישראל השתתפה בחצי גמר השני והופיעה ה-2 בסדר ההופעה, אחרי מלטה ולפני נורווגיה. למרות דירוגה הגבוה של ישראל שתפסה מקום ב"טופ 5" בטבלאות ההימורים, בתום ההצבעה ישראל לא העפילה לגמר.

#### נקודות שהוענקו לישראל

#### נקודות שישראל העניקה

### גמר
#### נקודות שישראל העניקה

### תוצאות ההצבעה המפורטות
חמשת החברים בצוות השיפוט הישראלי היו:
*משה דץ - (יושב ראש צוות השיפוט) זמר ומפיק, ייצג את ישראל באירוויזיון 1991 במסגרת צמד הדצים.
*חן אהרוני - זמר.
*אמיר כהן - צפיק ושדרן רדיו.
*דורון מדלי - במאי, פזמונאי, מלחין.
*ניקה - זמרת.

## ראו גם

* ישראל באירוויזיון
* אירוויזיון 2014
* קדם-אירוויזיון

## קישורים חיצוניים

* 
* 
* חצי גמר: ישראל 2014, באתר esc history
* 

## הערות שוליים

קטגוריה:ישראל באירוויזיון
קטגוריה:2014 בישראל
קטגוריה:מדינות באירוויזיון 2014
ויטקינד, נסיך ולדק ופירמונט

**ויטקינד, נסיך ולדק ופירמונט** (; ) היה ראש בית ולדק ופירמונט.

## ביוגרפיה
ויטקינד נולד ב-9 במרץ 1936 בארולזן ליוזיאס, נסיך הכתר של ולדק ופירמונט שהיה פושע מלחמה נאצי ומפקד מחנה הריכוז בוכנוולד ולאלטבורג, דוכסית אולדנבורג, בתם של פרידריך אוגוסט השני, הדוכס הגדול של אולדנבורג ואליזבת אלכסנדרינה, דוכסית מקלנבורג-שוורין. 

סנדקיו היו אדולף היטלר והיינריך הימלר.

בצעירותו התגייס ויטקינד לבונדסוור, והגיע בו לדרגת אוברסט-לוטננט. בשנת 1967 מת אביו, וויטקינד ירש את תאריו ונחלותיו. בשנת 2001 הוענק לו עיטור מסדר הכבוד של הרפובליקה הפדרלית של גרמניה, ובשנת 2011 הוענק לו פרס גאורג לודוויג הרטיג. ב-2024 מת, ובנו קרל אנטון ירש את תאריו ואת נכסי המשפחה.

## משפחתו
ב-19 במאי 1988 התחתן ויטקינד עם ססיליה, רוזנת גס-זאוראו, בתם של קרל אנטון, רוזן גס-זאוראו והברונית מריה מאייר פון מלנהוף, ממנה נולדו לו 3 ילדים:
* קרל אנטון, נסיך ולדק ופירמונט (נולד ב-1991)
* יוזיאס, נסיך ולדק ופירמונט (נולד ב-1993)
* יוהנס, נסיך ולדק ופירמונט (נולד ב-1993)

## אילן יוחסין

## קישורים חיצוניים
* ויטקינד, נסיך ולדק ופירמונט 

קטגוריה:נסיכים גרמנים
קטגוריה:בוגרי אוניברסיטת גתה בפרנקפורט
קטגוריה:בוגרי אוניברסיטת קלן
קטגוריה:גרמנים שנולדו ב-1936
קטגוריה:גרמנים שנפטרו ב-2024
אשה פשוטה, זלדה

**אשה פשוטה, זלדה** הוא סרט תיעודי על חייה של המשוררת זלדה, בבימויו של יאיר קדר. הוקרן בבכורה עולמית בתחרות הרשמית של פסטיבל הקולנוע ירושלים, 2015. זהו הסרט הרביעי במסגרת פרויקט הָעִבְרִים.

הסרט נתמך על ידי הערוץ הראשון, קרן מקור, שירות הסרטים הישראלי, קרן אבי חי, קרן גשר לקולנוע רב תרבותי, ועידת התביעות. זוכה פרס החוויה היהודית, פסטיבל ירושלים 2015.

הסרט כולל קטעי ארכיון משנות ה-70, יומנים שלא פורסמו ושיחות עם ידידים קרובים של זלדה, שכינתה עצמה "אשה פשוטה".
בין המשתתפים בסרט: חוה אלברשטיין, הלית ישורון, יונדב קפלון, חמוטל בר יוסף ואחרים.

## קישורים חיצוניים

* 
* "אשה פשוטה, זלדה" במסד הנתונים הקולנועיים IMDb (באנגלית)
* אלי הירש, יאיר קידר: זלדה – אישה פשוטה", 24 ביולי 2015
* 

קטגוריה:סרטי 2015
קטגוריה:סרטים תיעודיים ישראליים
קטגוריה:סרטים ישראליים עצמאיים
קטגוריה:זלדה
קטגוריה:סרטים ישראליים משנת 2015
קטגוריה:סרטי יאיר קדר
יושיאו נישינה

**יושיאו נישינה** (ביפנית: **仁科芳雄**;  6 בדצמבר 1890 – 10 בינואר 1951) היה פיזיקאי יפני שכונה: "האב המייסד של המחקר המודרני בפיזיקה ביפן". היה ממובילי תוכנית הגרעין היפנית במלחמת העולם השנייה.

## חייו
נישינה נולד בעיירה סאטושו שבמחוז אוקיאמה ב-6 בדצמבר 1890. הוא סיים את לימודיו בהנדסת חשמל באוניברסיטה הקיסרית של טוקיו בשנת 1918. לאחר סיום לימודיו, הוא הפך לחבר צוות המכון לכימיה פיזיקלית וכימית (כיום משתייכת לחברת RIKEN).

בשנת 1921 הוא נשלח לעסוק במחקר באירופה. הוא ביקר בכמה אוניברסיטאות ומוסדות אירופיים, כולל במעבדת קוונדיש שבאנגליה, באוניברסיטת גטינגן שבגרמניה, ובאוניברסיטת קופנהגן שבדנמרק. בזמן שהותו בקופנהגן נישינה ביצע מחקר משותף יחד עם הפיזיקאי היהודי נילס בוהר, והשניים הפכו לחברים טובים. בשנת 1928 כתב מאמר על אפקט קומפטון יחד עם הפיזיקאי השוודי אוסקר קליין בקופנהגן. השניים ביצעו תיקון לגילויו של ארתור קומפטון על האפקט, ועל שמם קרויה נוסחת קליין-נישינה.

בשנת 1929 חזר נישינה ליפן, ושם ניסה ליצור סביבה מדעית לחקר מכניקת הקוונטים. הוא הקים את מעבדת נישינה בחברת RIKEN בשנת 1931, והזמין כמה חוקרים מערביים מפורסמים למעבדתו, כגון ורנר הייזנברג, פול דיראק ונילס בוהר וזאת על מנת לעודד פיזיקאים יפנים להצטרף לפרויקטים שלו. מעבדת נישינה נפגעה קשות במהלך מלחמת העולם השנייה, ורוב הציוד היה צריך להיזרק בשל ההרס, ולהירכש מחדש לאחר המלחמה.

נישינה מת מסרטן הכבד בשנת 1951.

לכבודו של נישינה קרוי מכתש נישינה שעל הירח.

## עבודתו המדעית
נישינה חיבר יחד עם עמיתו אוסקר קליין את נוסחת קליין-נישינה. המחקר שלו התייחס לחלקיק קרן קוסמית ופיתוח מאיץ חלקיקים ציקלוטרון בעבודתו בחברת RIKEN, על מנת לחקור את אותו חלקיק. בפרט, הוא הבחין בחלקיק שהתברר מאוחר יותר להיות מיואון בקרן קוסמית. הוא גילה גם את האיזוטופ אורניום-237 ובכך סלל את הדרך עבור מחקרים על תופעות ביקוע סימטריות שהתרחשו בהקרנת נייטרון מהיר של אורניום (בשנים 1939–1940), ופיספס רק במעט את גילוי היסוד טרנס-אורני הראשון - נפטוניום.

הוא היה חוקר ראשי של RIKEN וחינך כמה דורות של פיזיקאים, ביניהם שני חתני פרס נובל: הידקי יוקאווה ושינאיצ'ירו טומונאגה.
במהלך מלחמת העולם השנייה, הוא היה ראש תוכנית הגרעין היפנית , במטרה לפתח נשק גרעיני עבור האימפריה היפנית ולהכריע את המלחמה.

## קישורים חיצוניים

* 

## הערות שוליים

קטגוריה:פיזיקאים יפנים
קטגוריה:יפן: נשק להשמדה המונית
קטגוריה:בוגרי אוניברסיטת טוקיו
קטגוריה:מעוטרי מסדר התרבות
קטגוריה:היבקושה
קטגוריה:יפנים שנולדו ב-1890
קטגוריה:יפנים שנפטרו ב-1951
אלטבורג, דוכסית אולדנבורג

**אלטבורג, דוכסית אולדנבורג** (בגרמנית: **Altburg von Oldenburg**; 19 במאי 1903 - 16 ביוני 2001), הייתה בתו של פרידריך אוגוסט השני, הדוכס הגדול של אולדנבורג ואשתו של יוזיאס, נסיך הכתר של ולדק ופירמונט.

## ביוגרפיה
אלטבורג נולדה ב-19 במאי 1903 באולדנבורג, לפרידריך אוגוסט השני, הדוכס הגדול של אולדנבורג ולאליזבת אלכסנדרינה, דוכסית מקלנבורג-שוורין, בתם של פרידריך פרנץ השני, הדוכס הגדול של מקלנבורג-שוורין ומריה, נסיכת שוורצבורג-רודולשטדט. בשנת 1914 אלטבורג ואחותה כמעט נורו מכדור תועה, בעת שנסעו במכונית. ב-11 בנובמבר 1918 התפטר אביה פרידריך אוגוסט מתפקידו, בעקבות המהפכה הגרמנית והתבוסה במלחמת העולם הראשונה, ולאחר התפטרותו מהשלטון חיה המשפחה באולדנבורג.

בשנת 1929 הצטרף בעלה יוזיאס, נסיך הכתר של ולדק ופירמונט למפלגה הנאצית, ובשנת 1930 הצטרף לאס אס, שבו הגיע לדרגת אובר-גרופנפיהרר. בשנת 1946 מת חמיה, ובעלה ירש את תאריו ונחלותיו. בשנת 1967 מת בעלה, ובנם ויטקינד, נסיך ולדק ופירמונט ירש את תאריו. ב-16 ביוני 2001 מתה אלטבורג בארולזן.

## משפחתה
ב-25 באוגוסט 1922 התחתנה אלטבורג עם יוזיאס, נסיך הכתר של ולדק ופירמונט, ולזוג נולדו 5 ילדים:
* מרגרטה, נסיכת ולדק ופירמונט (1923–2003), התחתנה עם פרנץ אוגוסט, רוזן ארבאך-ארבאך
* אלכסנדרה, נסיכת ולדק ופירמונט (1924–2009), התחתנה עם בוטו, נסיך בנטהיים ושטיינפורט
* אינגריד, נסיכת ולדק ופירמונט (נולדה ב-1931)
* ויטקינד, נסיך ולדק ופירמונט (נולד ב-1936), התחתן עם ססיליה, רוזנת גס-זאוראו
* גודה, נסיכת ולדק ופירמונט (נולדה ב-1939), התחתנה עם פרידריך וילהלם, נסיך ויד

## אילן יוחסין

## הערות שוליים

קטגוריה:דוכסיות גרמניות
קטגוריה:בית אולדנבורג
קטגוריה:גרמניות שנולדו ב-1903
קטגוריה:גרמניות שנפטרו ב-2001
קטגוריה:גרמנים שנפטרו ב-2001
האורז המר

**האורז המר** (באיטלקית: **Riso amaro**) הוא סרט דרמה איטלקי משנת 1949 בהפקתו של דינו דה לורנטיס ובימויו של ג'וזפה דה סאנטיס, עם סילבנה מנגנו, ויטוריו גסמן, ראף ואלונה ודוריס דאולינג  בתפקידים הראשיים.

הסרט צולם בשחור-לבן והוא שייך לסוגת הנאו-ריאליזם האיטלקי. הוא היה מועמד לפרס אוסקר לסיפור הטוב ביותר .

העלילה מתרחשת בחווה חקלאית לגידול אורז בעמק הפו במחוז פיימונטה בצפון איטליה. מדי חודש מאי מגיעות למקום מאות בחורות מעיירות שונות ומעיסוקים שונים כדי לעבוד 40 יום בעבודה קשה ובתנאי מחיה קשים של שתילת אורז. בנוסף לשכר הן מקבלות ק"ג אורז על כל יום עבודה. הקריין בסרט אומר כי עבודה קשה ומדויקת כזאת מתאימה רק לנשים.

בסרט יש סצנות רבות בהן נראות הבחורות העומדות כפופות בתוך המים ושותלות אורז תחת השמש הקופחת וגם בגשם שוטף כדי לא להפסיד ימי עבודה ולפגוע בשכרן.

## תקציר העלילה
אל הרכבת בעיר עולות מאות בחורות בדרכן לחוות האורז הגדולה. ביניהן נמצאת סילבנה (סילבנה מנגנו), צעירה יפהפייה ושופעת בעלת אופי חם ומתפרץ.

למקום מגיעים זוג צעירים הנמלטים מהמשטרה לאחר שוד שרשרת יהלומים שביצעו בבית מלון. הצעיר הוא ולטר (ויטוריו גסמן) ובת זוגו פרנצ'סקה (דוריס דאולינג). השוטרים רודפים אחרי ולטר בעוד שפרנצ'סקה עולה לרכבת ונפגשת עם סילבנה. לפרנצ'סקה אין אישור עבודה והיא נחשבת ללא חוקית ומועמדת לגירוש. סילבנה וחברותיה מארגנות שביתת מחאה כדי להשאיר אותן ומצליחות בכך.

סילבנה ופרנצ'סקה מכירות חייל העומד לפני שחרור בשם מרקו (ראף ואלונה). מרקו נמשך לסילבנה אבל היא מתייחסת אליו בקרירות.

פרנצ'סקה מראה לסילבנה את השרשרת היקרה וזאת לוקחת אותו ממנה בלי רשות, עונדת על צוארה ויוצאת לרקוד בערב לתשואות כולם. מרקו מגיע למקום ופרנצ'סקה מספרת לו על הענק הגנוב. בינתיים מגיע ולטר למקום. הוא נמשך לריקוד הארוטי של סילבנה ומתחיל לרקוד אתה לקצב של האנשים. מרקו מפסיק את הריקוד וקורע את השרשרת מסילבנה. זה מביא להתנגשות אלימה עם ולטר.

ולטר העבריין כובש את ליבה של סילבנה והיא נכנעת לו ומוכנה למלא את כל בקשותיו. ולטר מתגורר באסם ומתכנן עם כמה נהגים לגנוב כמות גדולה של אורז.

הוא מצווה על סילבנה להציף את שדות האורז כדי שכולם יהיו עסוקים בעצירת השיטפון והוא יוכל לצאת עם המשאיות הטעונות באורז גנוב.

פרנצ'סקה ומרקו מגיעים לאסם כדי למנוע את הגנבה. ולטר פוצע את מרקו בסכין ופרנצ'סקה יורה עליו באקדחו של מרקו ופוצעת אותו. ולטר מוסר את אקדחו לסילבנה ופוקד עליה להרוג את פרנצ'סקה ומרקו אבל היא לא מסוגלת. היא זורקת את המחרוזת לפרנצ'סקה ומבקשת שתעזוב אותם תמורת זאת אבל אז פרנצ'סקה מגלה לה שהמחרוזת מזויפת וכי ולטר ידע מכך וניצל אותה. סילבנה יורה והורגת את ולטר ואחר כך עולה למגדל האסם ומשליכה עצמה מגובה רב.

בסצנה האחרונה זורות העובדות אורז על גופתה של סילבנה ואחר כך עוזבות את החווה. חלק מהן תחזורנה שוב לחווה בשנה הבאה.

## קישורים חיצוניים

*קדימון לאורז המר, באתר יוטיוב
*סצנת הריקוד מתוך האורז המר, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1949
קטגוריה:סרטי דרמה איטלקיים
קטגוריה:סרטי שחור-לבן איטלקיים

קטגוריה:סרטים איטלקיים
קטגוריה:סרטים באיטלקית
אל-עקידה אל-וואסטיה

**אל-עקידה אל-וואסטיה** (ערבית: العقيدة الواسطية) הוא אחד הספרים המפורסמים והמרכזיים ביותר בתחום העקידה האסלאמית.

הספר נכתב על ידי השייח' אבן תיימיה, והוא נחשב על ידי רבים לטקסט קל ופשוט להבנה בהשוואה לכתביו האחרים של אבן תיימיה.

אף על פי שהעקרונות התאולוגים המוצעים בספר הם עקרונות האמונה של רוב המוסלמים, היווה הספר את אחד היסודות העיקריים לייסודה של הוהאביה ושל הסלפיה, אם כי אבן תימיה בעצמו לא היה והאבי ולא סלפי.

## הערות שוליים

קטגוריה:אסלאם סוני
קטגוריה:ספרות ערבית
קטגוריה:תאולוגיה אסלאמית
פיאט S76 רקורד

**פיאט S76 רקורד** (באיטלקית: **Fiat S76 Record**, קרויה מאוחר יותר גם: **FIAT 300 HP Record**) היא מכונית מרוץ מתוצרת יצרנית הרכב האיטלקית **[[פיאט]]** אשר יוצרה בשנת 1910 במטרה לשפר את "שיא המהירות הקרקעי ("Land speed record" ).

יוצרו 2 יחידות בלבד.

בדגם ה"פיאט S76 רקורד" הורכב מנוע ענק, 4 צילינדרים בטור, 28.4 ליטר (28,353 סמ"ק).

## היסטוריה

בשנת 1910 נבחן דגם ה-"פיאט S76 רקורד" על ידי נהג המרוצים "Felice Nazzaro"  אשר קבע שהדגם לא יציב.

הדגם השני נבחן על ידי נהג המרוצים "Pietro Bordino"  שהגיע למהירות של 187 קמ"ש.

בדצמבר 1913 הגיע נהג המרוצים "Arthur Duray"  למהירות של 213 קמ"ש.

## מפרט טכני
* 2 מושבים
* מנוע קדמי
* מנוע קירור מים
* 3 מצתים (פלאגים) עבור כל צילינדר
* הצתה עם מגנט מתח נמוך
* מתלים - סרן השעיה קשיח, הסרן האחורי - קפיץ עלים (תמוכות האורך האחורי)

## תמונות

קובץ:FoS20162016 0625 100234AA (27867822816).jpg | "פיאט S76 רקורד" 
קובץ:FoS20162016 0625 095227AA (27826218151).jpg | "פיאט S76 רקורד" 
קובץ:1911 Fiat S76 Tipo 12 The Beast Of Turin (22676378479).jpg | "פיאט S76 רקורד" 
קובץ:Rétromobile 2016 - Fiat - S 76 - 1911 - 001.jpg | "פיאט S76 רקורד" 
קובץ:Rétromobile 2016 - Fiat - S 76 - 1911 - 002.jpg | "פיאט S76 רקורד" 
קובץ:The Beast of Turin (22405066914).jpg | "פיאט S76 רקורד" 
קובץ:1911 Fiat S76 Tipo 12 The Beast Of Turin (2) (23042614466).jpg | "פיאט S76 רקורד" 


## ראו גם
* פיאט
* פיאט מפיסטופלה

## לקריאה נוספת
*  "פיאט S76 רקורד"  - תמונות

## קישורים חיצוניים

* 
* 
* פיאט, אתר הבית הבינלאומי 

## הערות שוליים

קטגוריה:מכוניות מרוץ
S76 רקורד
קטגוריה:דגמי מכוניות שהושקו ב-1910
קטגוריה:כלי רכב איטלקיים
אל-חלאל ואל-חראם פי אל-אסלאם

**אל-חלאל ואל-חראם פי אל-אסלאם** (ערבית: الحلال والحرام في الإسلام) הוא ספר שנכתב על ידי השייח' ד"ר יוסוף אל-קרדאווי.

משמעות שמו של הספר היא "המותר והאסור באסלאם".

הספר ראה אור לראשונה בשנת 1960, ומאז תורגם לכמה שפות, אך עדיין לא ראה אור בשפה העברית.

הספר עוסק ביסודות ההלכה האסלאמית ובהלכות מכל תחומי החיים.

## הערות שוליים

קטגוריה:ספרי 1960
סטיב מרפי

**סטיבן "סטיב" מרפי** (נולד ב-1957) הוא סוכן לשעבר של הרשות למלחמה בסמים בארצות הברית. הוא וחאבייר פניה היו החוקרים הראשיים מטעם הרשות שהובילו את המצוד אחר ברון הסמים הקולומביאני, המנהיג של קרטל מדיין, פבלו אסקובר.

## ביוגרפיה
מרפי נולד בטנסי וגדל במערב וירג'יניה, סיים את לימודיו בבית הספר התיכון פרינסטון ב-1974 ולמד באוניברסיטת מערב וירג'יניה במשך שנה. הוא עבר ללמוד בקולג' בלופילד וסיים ב-1981 לימודי תואר ראשון בנושא משפט פלילי. הוא הצטרף לרשות למלחמה בסמים (DEA) באמצע שנות ה-80 והחל לעבוד במיאמי, שם הוא נשאר במשך ארבע שנים, לפני שהועבר לבירת קולומביה, בוגוטה. הוא היה דמות משמעותית במלחמה בסוחרי הסמים בקולומביה ויש לו תפקיד חשוב בלכידתו והריגתו של ברון הסמים, הטרוריסט, ראש קרטל מדיין, פבלו אסקובר. לאחר מותו של אסקובר, בדצמבר 1993, הוא חזר לארצות הברית, שם הוא המשיך לעבוד ב-DEA, עד לפרישתו ב-2013. היום הוא עומד בראש חברת ייעוץ פרטית בנושא אכיפת חוק.

## בסדרת הטלוויזיה נרקוס
מרפי הוא אחת הדמויות המרכזיות בסדרה נרקוס (סוחרי הסמים בספרדית) של נטפליקס שבה מתוארת המלחמה בסוחרי הסמים מנקודת המבט האישית שלו. הוא מגולם בסדרה על ידי בויד הולברוק. מרפי עצמו עבד כיועץ בתוכנית. הוא השתתף בהופעת קמע בפרק האחרון של עונה 2, "Al Fin Cayó!", לצד פניה.

## קישורים חיצוניים
* ראיון טלוויזיה עם סטיבן מרפי וחאבייר פניה
* סטיב מספר את הסיפור של פאבלו אסקובר

## הערות שוליים

קטגוריה:אמריקאים ילידי טנסי
קטגוריה:שיטור בארצות הברית
קטגוריה:ארצות הברית: סמים
קטגוריה:אמריקאים שנולדו ב-1957
כריש לימוני חרמשי

**כריש לימוני חרמשי** (שם מדעי: *Negaprion acutidens*; לפי האקדמיה ללשון העברית מכונה: **כָּרִישׁ לִימוֹנִי**) הוא מין של כריש ממשפחת הכרישיים החי ברחבי האזור האינדו-פסיפי בימים טרופיים וסובטרופיים. הוא מצוי עד לעומק 92 מ' מתחת למים ברחבי שוניות אלמוגים, חופים, שפכי נהרות ובין מנגרובים. הכריש קרוב למין כריש לימוני ובעבר היה תת-מין שלו אך הוא קטן ממנו מעט ואיננו חי לחופי אמריקה.

אורכו של כריש זה יכול להגיע ל-3.8 מ' ולשקול עד 92 קילוגרם והוא בעל סנפירים דמויי-חרמש עם ראש מגודל בעל שינים חדות ורחבות ושני סנפירים על גבו. צבעו חום עד אפור כהה, מעט צהובים והסנפירים צהובים.

הכריש הוא צייד של דגי גרם ושל יצורי שונית שונים כמו רכיכות וסרטנים וגם דגי סחוס קטנים יותר. כריש זה מעדיף להתקרב לאיטו אל הטרף במקום לעוט עליו, והוא מסוגל לנשום גם ללא שחייה. הוא עצמו נטרף בידי כרישים גדולים.

## קישורים חיצוניים

## הערות שוליים

קטגוריה:בעלי חיים שתוארו ב-1837
קטגוריה:טקסונים שתוארו בידי אדוארד ראפל
קטגוריה:כרישיים
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
איסוטה פרסקיני סוג KM

**איסוטה פרסקיני סוג KM** (באיטלקית: **Isotta Fraschini Tipo KM**, היה קרוי גם: **Isotta-Frascini Tipo KM4 Tourer**) היא מכונית מהודרת פתוחה, מסוג "טורפדו" ("Torpedo (car)" ) מתוצרת יצרנית הרכב האיטלקית **Isotta Fraschini**  אשר יוצרה בין השנים 1910–1914.

סך הכול יוצרו כ-50 יחידות.

## איסוטה פרסקיני סוג KM

* סוג - torpedo-tourer
* 4 מושבים
* מערכת היגוי - מימין
## דגמים
* טורפדו טוראר (Isotta Fraschini Tipo KM Torpedo Tourer)
* רודסטר (Isotta Fraschini Tipo KM Roadster)
## ראו גם
* איסוטה פרסקיני סוג 8  
* איסוטה פרסקיני סוג 8A

## קישורים חיצוניים
* 
* 
* 

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1910
קטגוריה:כלי רכב איטלקיים
חאבייר פניה

**חַאבִיֶיר פֶּנְיָה** (**Javier Peña**) הוא סוכן לשעבר של הרשות למלחמה בסמים בארצות הברית. הוא וסטיב מרפי היו החוקרים הראשיים מטעם הרשות שהובילו את המצוד אחר ברון הסמים הקולומביאני, המנהיג של קרטל מדיין, פבלו אסקובר.

## ביוגרפיה
פניה גדל בקינגסוויל, טקסס ולמד סוציולוגיה ופסיכולוגיה באוניברסיטת טקסס A&I (ששינתה את שמה בהמשך לאוניברסיטת קינגסוויל טקסס A&M).

כסוכן מתחיל הוא השתתף במבצע למציאת סוכן ה-DEA אנריקה "קיקי" קמראנה שנחטף על ידי קרטל גוודלחרה במקסיקו ב-1985.

בעקבות החקירה של קרטל מדיין, פניה עבד עבור הרשות למלחמה בסמים במשימות נוספות גם בפוארטו ריקו, טקסס, וקולומביה.

ב-2006 הוא השתתף במבצע של ה-DEA ובו נמצאו מוצרים המכילים סמים עבור ילדים אשר נראו בצורה של ממתקים ומשקאות נפוצים.

הוא פרש מן הרשות למלחמה בסמים בשנת 2014.

## בסדרת הטלוויזיה נרקוס
פניה הוא אחת הדמויות הראשיות בסדרת הטלוויזיה של נטפליקס, "נרקוס" (סוחרי הסמים), שבה מגלם אותו השחקן פדרו פסקל.

פניה עצמו עבד כיועץ בסדרה. הוא השתתף בהופעת קמע בפרק האחרון של עונה 2, "AL Fin Cayó!", לצד מרפי. בסדרה הוא ממשיך להשתתף בעונה השלישית בפעילות של ה-DEA כנגד קרטל הסמים קאלי, אך זוהי כבר עלילה בדיונית של הסדרה, כאשר למעשה לא השתתף בפעילות נגדם.

## קישורים חיצוניים

## הערות שוליים

קטגוריה:שיטור בארצות הברית
קטגוריה:ארצות הברית: סמים
כיתאב אל-אימאן

**כיתאב אל-אימאן** (ערבית: كتاب الإيمان) הוא ספר מספרי העקידה האסלאמית, אשר נכתב על ידי התאולוג אבן תיימיה

## הערות שוליים

קטגוריה:אסלאם סוני
קטגוריה:תאולוגיה אסלאמית
קטגוריה:כתבים אסלאמיים
ימימה חובב

**ימימה חובב** (נולדה ב-1972) היא היסטוריונית, עיתונאית וסופרת ישראלית. מחקריה עוסקים בתולדות עם ישראל בעת החדשה. כותבת במגזין ההיסטוריה "סגולה" מאז היווסדו. מלמדת בחוג להיסטוריה במכללת הרצוג, לימדה בעבר בחוג להיסטוריה של עם ישראל באוניברסיטה העברית בירושלים ובמכון שכטר למדעי היהדות.

ספרה "עלמות אהבוך: חיי הדת והרוח של נשים בחברה האשכנזית בראשית העת החדשה", המבוסס על עבודת הדוקטור שכתבה באוניברסיטה העברית בהנחיית פרופ' חווה טורניאנסקי ופרופ' עמנואל אטקס, ראה אור בשנת תשס"ט בהוצאת כרמל ומרכז דינור.  

בשנת תשפ"ה פרסמה תרגום עברי לספר המוסר ביידיש "מינקת רבקה" שחיברה רבקה בת מאיר טיקטינר מפראג. הספר שהודפס לראשונה בשנת 1609 בפראג ושוב בשנת 1618 בקרקוב, הוא הספר הראשון הידוע לנו שחיברה אשה יהודיה. הספר מלווה במבוא נרחב על המחברת ועל תפיסותיה באשר לתפקידן הדתי של הנשים, על החיים היהודיים בפראג ועל עולמן הדתי והשכלתן של נשים יהודית  בחברה האשכנזית בעת החדשה המוקדמת. 

בתשע"ז פרסמה את הרומן הראשון שלה – "אורנים" בהוצאת ידיעות ספרים. בתשפ"ב ראה אור ספרה השני בפרוזה, "אי החירות", גם הוא בהוצאת ידיעות ספרים. בשנת 2023 נכלל "אי החירות" ברשימה הארוכה של פרס ספיר.

## חיים אישיים
נשואה להיסטוריון ד"ר מוטי בנמלך, בנו של העיתונאי אברהם בנמלך. תושבת אפרת ומורה בבית הספר פלך בירושלים.

## ספריה
### עיון
***עלמות אהבוך: חיי הדת והרוח של נשים בחברה האשכנזית בראשית העת החדשה**, הוצאת כרמל והוצאת מאגנס, 2009. 

### פרוזה
* **אורנים**, ידיעות ספרים, 2017. 
* **אי החירות**, ידיעות ספרים, 2022
* **חנות העתיקות ברחוב רמז - סודות ממואב**, ידיעות ספרים, 2025

### תרגום
* **מינקת רבקה - מאת הרבנית הדרשנית רבקה בת מאיר טיקטינר,** הוצאת כרמל, 2024 (חובב הוסיפה גם מבוא והערות).

## קישורים חיצוניים

*
* 
* 
* תמר אלאור, זיזים בסלע, מאמר ביקורת על הספר עלמות אהבוך מאת ימימה חובב, אקדמות כה, תשע, עמ' 205–209
* רשימת המאמרים של ימימה חובב, באתר רמב"י

קטגוריה:היסטוריוניות ישראליות
קטגוריה:היסטוריונים ישראלים
קטגוריה:סופרות ישראליות
קטגוריה:סופרים ישראלים
קטגוריה:סגל מכללת הרצוג
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:אפרת: אישים
קטגוריה:ישראליות שנולדו ב-1972
קטגוריה:ישראלים שנולדו ב-1972
רוח אל-מעאני

**רוח אל-מעאני**, או בשמו המלא, **רוח אל-מעאני פי תפסיר אל-קראן אל-עט'ים ואלסבע אל-מת'אני** (ערבית: روح المعاني في تفسير القرآن العظيم والسبع المثاني) הוא תפסיר המכיל 30 כרכים של פרשנות הקוראן, פרי עטו של התאולוג מחמוד אל-אלוסי.

## הערות שוליים

קטגוריה:אסלאם
קטגוריה:ספרי המאה ה-19
לניטה אייריסטו

**לניטה אייריסטו** (בפינית: **Lenita Airisto**; נולדה ב-1 בינואר 1937) היא עיתונאית ואשת עסקים פינית.

## ביוגרפיה
אייריסטו נולדה בהלסינקי, ב-1954 היא זכתה בתחרות היופי הלאומית "Suomen Neito" וייצגה את פינלנד במיס תבל, בין תפקידיה כזוכת התחרות היה להשתתף באירועי צדקה ולפעול למען גיוס כספים עבור יוצאי הצבע שנפגעו במהלך מלחמת החורף ומלחמת ההמשך. לאחר מכן היא עבדה כדוגמנית.

היא הנחתה את תחרות "מיס סקנדינביה 1964".

היא סיימה תואר במכללה השוודית לכלכלה ומנהל עסקים ולמדה עיתונאות טלוויזיה באולפני ה-BBC וITV בלונדון. היא גם למדה תקופה באוניברסיטת סטנפורד, במסגרת לימודיה היא ביצעה עבודות התמחות במספר אולפני טלוויזיה בקליפורניה ועבדה בין היתר בהפקת תוכנית האירוח של סטיב אלן, בנוסף אלן הזמין אותה להצטרף אליו לשידור החי בפרק של התוכנית העוסק בפינלנד ושודר ב-NBC. היא עבדה שנים רבות בטלוויזיה הפינית. 

כסופרת היא פרסמה מספר ספרים שכתבה, היא ביצעה מספר הרצאות אודות ספריה וניסיונה בתחום העסקים והטלוויזיה, היא גם שימשה כמרצה אורחת במספר מוסדות אקדמאיים. 

ב-2008 היא נבחרה לאחת מעשר הנשים המשפיעות ביותר בפינלנד, בנוסף היא זכתה באות מסדר האריה "Order of the Lion of Finland" מטעם נשיא פינלנד.

## קישורים חיצוניים

* 

## הערות שוליים

קטגוריה:ילידות 1937
קטגוריה:פינים שנולדו ב-1937
קטגוריה:משתתפות בתחרות מיס תבל 1954
קטגוריה:נשות עסקים
קטגוריה:עיתונאיות
קטגוריה:עיתונאים פינים
קטגוריה:זוכות תוצרת פינלנד
קטגוריה:מנחי תחרויות יופי
ג'רט אלן

**ג'רט אלן** (באנגלית: **Jarrett Allen**; נולד ב-21 באפריל 1998) הוא שחקן כדורסל אמריקאי, המשחק בעמדת הסנטר בקבוצת קליבלנד קאבלירס מליגת ה-NBA.

## קריירת מכללות
אלן שיחק בקולג' עבור טקסס לונגהורנס, ובעונת הבכורה שלו העמיד ממוצעים של 13.4 נקודות ו-8.4 ריבאונדים למשחק. בסיום העונה העמיד את עצמו לבחירה בדראפט ה-NBA 2017.

## קריירה מקצועית
### ברוקלין נטס
אלן נבחר במקום ה-22 בדראפט ה-NBA 2017, על ידי ברוקלין נטס. ב-20 ביולי חתם את חוזה הרוקי שלו עם הנטס. אלן היה בן 19 ו-182 ימים כאשר ערך את משחק הבכורה שלו ב-20 באוקטובר, ובכך הפך לשחקן השני הצעיר ביותר שמשתתף במשחק עבור הנטס, אחרי דריק פייבורס. הוא סיים את משחקו הראשון עם תשע נקודות, שני ריבאונדים וחסימה אחת. ב-25 בינואר שיחק אלן לראשונה בחמישייה הפותחת של הנטס, והשיג שיאי קריירה של 16 נקודות ו-12 ריבאונדים בניצחון קבוצתו על פילדלפיה 76'. ב-17 בנובמבר 2018 קבע שיא קריירה של 24 נקודות (מול לוס אנג'לס קליפרס), ב-16 בינואר 2019 קבע שיא קריירה של 24 ריבאונדים (מול יוסטון רוקטס), וב-13 בפברואר 2019 קבע שיא קריירה של 6 חסימות (מול קליבלנד קאבלירס).

את עונתו השלישית בליגה, , סיים במקום השלישי ב-NBA באחוזי קליעה מהשדה, עם 64.9%.

### קליבלנד קאבלירס
ב 13 בינואר 2021 הועבר אלן לקליבלנד קאבלירס, כחלק מטרייד מרובע במסגרתו קיבלה ברוקלין את ג'יימס הארדן (מיוסטון).

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

קטגוריה:אמריקאים ילידי קליפורניה
קטגוריה:סן דייגו: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת טקסס באוסטין
קטגוריה:בחירות דראפט של ברוקלין נטס
קטגוריה:כדורסלני ברוקלין נטס
קטגוריה:כדורסלני קליבלנד קאבלירס
קטגוריה:קליפורניה: כדורסלנים
קטגוריה:זוכי תחרות אתגר הכישורים של ה-NBA
קטגוריה:אמריקאים שנולדו ב-1998
רליאנט Scimitar

**רליאנט Scimitar** (באנגלית: **Reliant Scimitar**) היא מכונית ספורט, מתוצרת יצרנית הרכב הבריטית **רליאנט מוטורס** , אשר נבנתה במספר תצורות בין השנים 1964–1986.

## תצורות "רליאנט Scimitar"
* קופה
* "Shooting-brake" 
* קבריולה

## דגמי "רליאנט Scimitar"
### "(Reliant Scimitar GT (SE4"
* יוצר בין השנים 1964–1970
* 2 דלתות – קופה
* דגמים: "Scimitar GT 2.6" (יוצרו 297 יחידות), "Scimitar GT V6 2.5" (יוצרו 116 יחידות), "Scimitar GT V6 3.0" (יוצרו 591 יחידות)

## "Reliant Scimitar GTE (SE5/SE5A)"
* יוצר בין השנים 1968–1975
* 2 דלתות – "Shooting-brake" 
* דגמים: "Scimitar GTE 3.0 V6 SE5" (יוצרו 9,416 יחידות)
## "Reliant Scimitar GTE (SE6/SE6A/SE6B)"
* יוצר בין השנים 1975–1986
* 2 דלתות – "Shooting-brake" 
* דגמים: "Scimitar GTE 3.0 V6 SE6" (יוצרו 543 יחידות בין השנים 1975–1977), "Scimitar GTE 2.8 V6 SE6b" (יוצרו 4,314 יחידות בין השנים 1977–1986)
## "Reliant Scimitar GTC"
* יוצר בין השנים 1980–1986
* יוצרו 443 יחידות

## תמונות

קובץ:Reliant Scimitar SE4.jpg | דגם Reliant Scimitar SE4
קובץ:Reliant Scimitar GT 2.5 (1968) - 9939147276.jpg | דגם Reliant Scimitar SE4, שנת 1968
קובץ:Reliant Scimitar GTE SE5A 2994cc 1972.JPG | דגם Reliant Scimitar SE5, שנת 1972
קובץ:1969 Reliant Scimitar GTE (538085010).jpg | דגם Reliant Scimitar SE5, שנת 1969 - מבט לתא הנהג
קובץ:Reliant Scimitar GTE Automatic.jpg | דגם Reliant Scimitar SE6
קובץ:Reliant SCIMITAR GTE AUTOMATIC dutch licence registration 36-GJ-ZF pic3.JPG | דגם Reliant Scimitar SE6
קובץ:Reliant SCIMITAR GTE AUTOMATIC dutch licence registration 36-GJ-ZF pic1.JPG | דגם Reliant Scimitar SE6
קובץ:Reliant SCIMITAR GTE AUTOMATIC dutch licence registration 36-GJ-ZF pic4.JPG | דגם Reliant Scimitar SE6
קובץ:Reliant Scimitar GTC (14206771128).jpg | דגם Reliant Scimitar SE8
קובץ:Reliant Scimitar GTC 1980 2792cc Battlesbridge with blue sibling.JPG | דגם Reliant Scimitar SE8, מודל "GTC", שנת 1980
קובץ:
קובץ:
קובץ:


## ראו גם
* רליאנט סברה
* סברה ספורט
* רליאנט Scimitar SS1

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1964
קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:מכוניות בריטיות
Scimitar
מאור אשואל

**מאור אשואל** (נולד ב-23 באוגוסט 1990) הוא זמר ישראלי, זוכה העונה השנייה של תוכנית הטלוויזיה "אייל גולן קורא לך".

## ביוגרפיה
מאור אשואל נולד במושב אחיעזר. עוד כשהיה נער היה שר בטקסים של המושב. את שירותו הצבאי עשה בחיל חימוש כחשמלאי רכב. בשנת 2012 ולאחר השירות הצבאי, דודתו רשמה אותו לתוכנית הטלוויזיה "אייל גולן קורא לך". שם בין היתר ביצע את השירים: "ממני אלייך", "כמו מלאך" יחד עם דודו אהרון, "קום בן אדם", "סליחה", "אמא אמא", "נא ונד" ועוד.

לאחר הזכייה בתוכנית הוחתם אשואל בחברת ההפקות של אייל גולן "ליאם הפקות" והחל להופיע יחד עם גולן בקיסריה ובהיכל נוקיה. בשנת 2015 עזב אשואל את ליאם הפקות. באותה שנה הוציא את הסינגל "לבד בינתיים".

בשנת 2014 הופיע בפסטיבל הפסנתר שהתקיים במוזיאון תל אביב כשהוא שר את השיר מתוך אלבום הבכורה שלו "לבד בינתיים" שכתב והלחין אופיר כהן. בשנת 2016 הופיע בתיאטרון הקאמרי במלאת עשור לפטירתה של שושנה דמארי, אשואל שר את השיר "הן אפשר".

בשנת 2015 הוציא אשואל את אלבום הבכורהשלו בשם "מנגינת הלב" הכולל 13 שירים שחלקם אשואל כתב והלחין. השירים שבאלבום: "שבי אחרייך" ,"סרט מלחמה", "תמיד לשמוח", "כמו הרוח", "לבד בינתיים" ועוד.

בשנת 2017 הוציא את הסינגל "פרחים בט"ו באב" שכתב והלחין אלעד טרבלסי. בקליפ מככבים אשואל ואשתו.

בנובמבר 2019 הוציא את הסינגל "הלב על מיוט".

אשואל מתגורר במושב אחיעזר ובשנת 2015 התחתן עם סייפן ולהם ילדה.

## קישורים חיצוניים

## הערות שוליים

קטגוריה:אנשי המושב
קטגוריה:מועצה אזורית שדות דן: אישים
קטגוריה:זוכים בתוכניות מציאות ישראליות
קטגוריה:זמרי מוזיקה מזרחית ישראלים
קטגוריה:זמרים השרים בעברית
קטגוריה:משתתפי אייל גולן קורא לך
קטגוריה:ישראלים שנולדו ב-1990
עונת 2018/2019 בסרייה א'

**עונת 2018/2019 בסרייה א**' הייתה העונה ה-117 של התחרות שאורגנה על ידי Lega Serie A. המשחקים החלו ב-18 באוגוסט 2018 והסתיימו ב-26 במאי 2019. 

ב-14 באוגוסט 2018, עקב קריסת גשר מוראנדי בג'נובה, התאחדות הכדורגל האיטלקית החליטה על קיום דקת דומיה בכל אחד מהמשחקים של המחזור הראשון. ב-16 באוגוסט, ההתאחדות החליטה לדחות את שני המשחקים מהמחזור הראשון של הקבוצות הבאות מג'נובה: האחד של גנואה שהייתה אמורה לשחק נגד מילאן והאחר של סמפדוריה שהייתה אמורה לארח את פיורנטינה.

יובנטוס זכתה באליפות הליגה בפעם השביעית ברציפות ובפעם ה-35 בתולדות המועדון.

בסיום העונה לסרייה ב' ירדו אמפולי, פרוזינונה וקייבו ורונה. במקום הקבוצות שירדו, לסרייה א' העפילו ברשה, לצ'ה והלאס ורונה.

שחקנה האיטלקי של סמפדוריה, פאביו קוואליארלה, בן ה-36 זכה בתואר מלך השערים, כך שלרשותו 26 שערים. דריס מרטנס מנאפולי ופאפו גומז מאטאלנטה זכו בצוותא בתואר מלך הבישולים של העונה עם 11 בישולים כל אחד.

בנוסף לכך, זוהי הייתה עונתו האחרונה של הקפטן דניאלה דה רוסי ברומא לאחר 18 עונות בשורותיה, בעוד שסרחיו פליסייר (קייבו ורונה), אנדראה ברצאלי (יובנטוס) ואמיליאנו מורטי (טורינו) הודיעו על פרישה מכדורגל בתום העונה.

## קבוצות
בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת.

הקבוצות אמפולי, פארמה ופרוזינונה היו הקבוצות שעלו מהסרייה ב' (הליגה השנייה באיטליה).

## טבלת הליגה

## פרסים

## סטטיסטיקות

## קישורים חיצוניים

* 
* נתונים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

## הערות שוליים

איטליה
איטליה
קטגוריה:עונות בסרייה א'
קטגוריה:2018 באיטליה
קטגוריה:2019 באיטליה
קבוצת פסל

300px|ממוזער|שמאל|מפת קבוצת פסל
**קבוצת פסל** היא קבוצת גלקסיות קטנה שמשתרעת על קבוצת הכוכבים פסל וגולשת גם לקבוצות הסמוכות לווייתן ועוף החול. הגלקסיות החברות בקבוצה מתפרסות מגבול הקבוצה המקומית במרחק של כ-5.2 מיליון שנות אור ועד למרחק של כ-14.3 מיליון שנות אור ממערכת השמש. במרכז הקבוצה נמצאת הגלקסיה הספירלית הגדולה גלקסיית הפסל (NGC 253), במרחק של כ-11 מיליון שנות אור. זאת אחת מקבוצות הגלקסיות הקרובות ביותר לקבוצה המקומית, וכמותה, היא מהווה חלק מצביר-על הבתולה.

## מבנה ותכולה
[250px|ממוזער|שמאל|[גלקסיית הפסל בתמונה של המצפה האירופי הדרומי]]
קבוצת פסל היא קבוצה דלילה יחסית והגלקסיות שבה מתפרסות על טווח מרחקים גדול, כאשר מרכז הקבוצה נמצא במרחק של כ-11 מיליון שנות אור ממערכת השמש. הגלקסיות הקרובות ביותר לקבוצה המקומית נמצאות על גבול ההשפעה הכבידתית שלה ושייכותן לקבוצת פסל אינה ודאית, כך שלעיתים הן נחשבות לקבוצה או לתת-קבוצה נפרדת שמרכזה בגלקסיה NGC 55. המסה הכוללת של הקבוצה מוערכת ב- מסות שמש, ובדומה לקבוצות גלקסיות אחרות, היא מכילה גם אזורי H I של מימן נייטרלי שמסתם מגיעה לכ- מסות שמש. ארבע מהגלקסיות בקבוצה מוגדרות כגלקסיות גדולות ובנוסף יש בקבוצה לפחות 10 גלקסיות ננסיות ששתיים מהן בהירות יחסית, כך שזו קבוצה קטנה לעומת הקבוצות האחרות שבסביבת הקבוצה המקומית. 

## מעבר לקבוצת פסל
ברקע של קבוצת פסל נמצאות מספר גלקסיות שמרחקן לפחות כפול מהמרחק של שאר הגלקסיות בקבוצה, הבהירות שבהן הן NGC 24 ו-NGC 45, כך שלמרות שהן נראות קרובות לגלקסיות הקבוצה הן אינן שייכות אליה.

## קישורים חיצוניים

* ריצ'רד פאוול: קבוצת פסל באטלס השמים
* 

## הערות שוליים

*
פסל
טקס פרסי אוסקר ה-60

**טקס פרסי אוסקר ה-60** (באנגלית: **60th Academy Awards**) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1987 נערך בשריין אודיטוריום שבלוס אנג'לס, קליפורניה, ב-11 באפריל 1988. הייתה זו הפעם הראשונה מאז טקס פרסי אוסקר ה-20 (1948) בה נערך הטקס ב"שריין אודיטוריום", והפעם הראשונה מאז טקס פרסי אוסקר ה-40 (1968) בה הוא נערך מחוץ ל"דורותי צ'נדלר פביליון". השחקן והקומיקאי צ'בי צ'ייס הנחה את הטקס בפעם השנייה ברציפות.

סרטו של ברנרדו ברטולוצ'י, "הקיסר האחרון", זכה בכל תשעת פרסי האוסקר להם היה מועמד, ביניהם פרסי הסרט הטוב ביותר, הבמאי הטוב ביותר, התסריט המעובד הטוב ביותר, הצילום הטוב ביותר, העריכה הטובה ביותר והפסקול המקורי הטוב ביותר. לראשונה בתולדות טקסי האוסקר אף אחד מחמשת המועמדים לפרס הבמאי הטוב ביותר לא היה אמריקאי.

במהלך הטקס הוענק פרס לזכר לבמאי ולמפיק בילי ויילדר, וכן הוענק פרס אוסקר להישגים מיוחדים לסרט "רובוקופ" בשל עריכת אפקטי הקול יוצאי הדופן.

## זכיות ומועמדויות
[200px|ממוזער|שמאל|[ברנרדו ברטולוצ'י, הבמאי הטוב ביותר.]]
[200px|ממוזער|שמאל|[מייקל דאגלס, השחקן הטוב ביותר.]]
[200px|ממוזער|שמאל|[שר (זמרת)|שר, השחקנית הטובה ביותר.]]
[200px|ממוזער|שמאל|[שון קונרי, שחקן המשנה הטוב ביותר.]]
[200px|ממוזער|שמאל|[אולימפיה דוקאקיס, שחקנית המשנה הטובה ביותר.]]

## סרטים עם מספר זכיות ומועמדויות

;סרטים עם מספר מועמדויות:

width="20px"|

;סרטים עם מספר זכיות:

## קישורים חיצוניים

* 
* אתר האינטרנט הרשמי של טקס פרסי האוסקר

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:1988 בארצות הברית
קטגוריה:טקסי פרס אוסקר